paragraph_text: Ipak, u povijest je ušao kao osnivač neuspješne kolonije Francuski Antarktik, invazijom na mjesto današnjeg Rio de Janeira, 1555. godine. S flotom od 600 vojnika i kolonista, uglavnom francuskih protestanata, a poslije i švicarskih kalvinista koji su bili nezadovoljni katoličkim progonima u Europi. Također je želio osigurati stalnu bazu za trgovinu drveta pernambuco, koje je služilo u proizvodnji crvene boje, kao i čvrsto drvo za izgradnju. Francuski Antarktik je trebala biti i baza za istraživanje ruda i dragog kamenja u planinama u unutrašnjosti.